  Майя Бывальцева 26-тӥ оштолэзьлы Удмуртиын коронавирус инфекциен черлан 58 выль учыръёсты шараязы. Виськыны усемъёс пӧлын 14 аресозь кык пиналъёс но 65 ареслэсь бадӟым 12 адямиос. Со сярысь элькунысь оперативной штаб ивортӥз. Диагноззы Ижкарын 31 улӥсьёслэн зэмаз, Ува ёросын – 15, Алнаш ёросын – ньыль, Сарапулын – кык, Дэбес, Эгра, Кез, Сарапул, Сюмси, Якшур-Бӧдья ёросъёсын – быдэн одӥг. 69 адями йӧназ. Кык мурт кулӥз – 53 но 69 аресъем кышномуртъёс. Туннэ нуналлы Удмуртиын выль коронавирус инфекциен черлан 32 сюрс 555 учыр лабораториосын зэматэмын. 29 сюрс 207 адями йӧназ, 412 мурт кулӥз. Та дыре 59 висисьёслэн тазалыксы секыт лыдъяське. Элькунын выль коронавирус инфекцилы 1 миллион 45 сюрс 752 эскеронъёс ортчытӥзы, берло нуналскын – 3 сюрс 644. 26-тӥ оштолэзьлы Удмуртиын 82 сюрс 324 адями коронавируслэсь прививка пуктӥз, со пӧлысь 46 сюрс 967-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  